New Delhi, First Published 13, Nov 2019, 10:23 AM
पाकिस्तानी मीडिया के मुताबिक वहां पर ईद मिलाद उन नबी से पहले टमाटर की कीमत महज 160 रुपये प्रति किलोग्राम थी। लेकिन इसके बाद से देश में टमाटर की कीमत दोगुनी हो गई हैं। अब वहां पर टमाटर की कीमत 320 रुपये प्रति किलोग्राम से ज्यादा हो गई है। जिसके कारण पाकिस्तानी जनता का गुस्सा सातवें आसमान पर है।
नई दिल्ली। पाकिस्तान में वहां के लोग इमरान खान को देखकर गुस्से में हैं। पाकिस्तानी आवाम का कहना है कि इमरान खान की सरकार आने के बाद देश में महंगाई बढ़ गई है। वहीं अब पाकिस्तानी टमाटर को देखकर लाल हो रहे हैं। क्योंकि पाकिस्तान में टमाटर की कीमत आसमान छू रही हैं। महज दो दिन के भीतर ही पाकिस्तान में टमाटर की कीमतें दो गुनी हो गई हैं।
पाकिस्तानी मीडिया के मुताबिक वहां पर ईद मिलाद उन नबी से पहले टमाटर की कीमत महज 160 रुपये प्रति किलोग्राम थी। लेकिन इसके बाद से देश में टमाटर की कीमत दोगुनी हो गई हैं। अब वहां पर टमाटर की कीमत 320 रुपये प्रति किलोग्राम से ज्यादा हो गई है। जिसके कारण पाकिस्तानी जनता का गुस्सा सातवें आसमान पर है। भारत की तरह पाकिस्तान में प्याज की कीमतों में उछाल देखने को मिला है। पाकिस्तान में प्याज की कीमत 150 रुपये प्रति किलोग्राम से ज्यादा हो गई हैं।
वहीं पाकिस्तान को अफगानिस्तान से भी प्याज का निर्यात नहीं किया जा रहा है। देश की घरेलू खपत को पूरा करने के लिए पाकिस्तान को टर्की समेत कई अन्य देशों से प्याज का आयात करना पड़ रहा है। फिलहाल महंगाई को लेकर पाकिस्तान में हाहाकार मचा हुआ है। लोगों का कहना है कि इमरान खान सरकार देश में महंगाई को बढ़ावा दे रहे हैं। इसकी कारण देश के हालात खराब हो रहे हैं। असल में भारत के साथ व्यापारिक रिश्ते खत्म करने के बाद से ही पाकिस्तान की दिक्कतें बढ़ी हुई हैं। क्योंकि उसे सब्जी और अन्य खाद्य उत्पाद निर्यात नहीं किए जा रहे हैं। जबकि भारत ही ऐसा देश था जो पाकिस्तान को रोज सब्जियों का निर्यात करता था। वहीं भारत से पाकिस्तान के लिए परिवहन भाड़ा भी कम है।
जानकारी के मुताबिक चार दिन पहले ही पाकिस्तान में टमाटर 140 से 170 रुपये के भाव पर बिक रहा था। लेकिन दो दिन में कीमत दोगुनी होने के कारण काफी नाराज है। वहीं विपक्ष दल इसके लिए इमरान सरकार को कठघरे में खड़ा कर रहे हैं। हालांकि पाकिस्तानी जनता इमरान खान पर जमाखोरी और मुनाफाखोरी का आरोप लगा रहे हैं। उनका कहना है कि बलूचिस्तान से टमाटर की आवक कम है और ईरान से भी टमाटर आयात नहीं किया जा रहा है। जबकि देश में कीमत लगातार बढ़ रही है। इसको देखकर लगता है कि पाकिस्तान सरकार जमाखोरों और मुनाफाखोरों को समर्थन दे रही है।
Last Updated 13, Nov 2019, 10:23 AM